b'\n_START_ARTICLE_\nKarolis Jankus\n_START_PARAGRAPH_\nKarolis Jankus (g. 1974 m. bir\xc5\xbeelio 23 d. Vilniuje) \xe2\x80\x93 Lietuvos kino re\xc5\xbeisierius, scenaristas, prodiuseris.\n_START_SECTION_\nBiografija\n_START_PARAGRAPH_\n1998 m. baig\xc4\x97 Vilniaus dail\xc4\x97s akademij\xc4\x85._NEWLINE_2001 m. i\xc5\xa1leido roman\xc4\x85 \xe2\x80\x9eKart\xc4\x85 laukin\xc4\x97je Lietuvoje. Blinda\xe2\x80\x9c, para\xc5\xa1yt\xc4\x85 pagal to paties pavadinimo kino scenarij\xc5\xb3._NEWLINE_2002 m. \xc4\xafk\xc5\xabr\xc4\x97 studij\xc4\x85 \xe2\x80\x9eEurofilmai\xe2\x80\x9d, t\xc4\x99susi\xc4\x85 \xe2\x80\x9eLietuvos nepriklausomo kino\xe2\x80\x9c tradicijas._NEWLINE_\xe2\x80\x9eEurofilm\xc5\xb3\xe2\x80\x9d laikotarpiu buvo sukurti septyni trumpametra\xc5\xbeiniai filmai, kurie s\xc4\x97kmingai atstovavo Lietuvai tarptautiniuose kino festivaliuose bei meno parodose. Nei vienas i\xc5\xa1 \xc5\xa1i\xc5\xb3 film\xc5\xb3 nebuvo finansuojamas valstyb\xc4\x97s. 2004 m. \xe2\x80\x9eLietuvos nepriklausomas kinas\xe2\x80\x9c atnaujino savo veikl\xc4\x85 (met\xc5\xb3 pabaigoje prasid\xc4\x97jo filmo \xe2\x80\x9eJ\xc4\x97zus i\xc5\xa1 Lietuvos" filmavimo darbai). 2006 met\xc5\xb3 lapkri\xc4\x8dio 2 d. Karolio Jankaus vaidybinio pilnametra\xc5\xbeinio filmo \xe2\x80\x9eJ\xc4\x97zus i\xc5\xa1 Lietuvos\xe2\x80\x9c premjera Coca Cola Plaza kino centre. Filmas vie\xc5\xa1ai demonstruotas tik vien\xc4\x85 kart\xc4\x85, seansai at\xc5\xa1aukti (filmas neatitiko to meto susiformavusi\xc5\xb3 standart\xc5\xb3); susilauk\xc4\x97 \xc4\xafvairi\xc5\xb3 diskusij\xc5\xb3._NEWLINE_2007 m. sukurtas muzikinis dokumentinis filmas Walk to Zion, paskutinis studijos \xe2\x80\x9eEurofilmai\xe2\x80\x9c darbas._NEWLINE_Nuo \xc5\xa1iol vis\xc4\x85 veikl\xc4\x85 perima ir vykdo \xe2\x80\x9eLietuvos nepriklausomas kinas\xe2\x80\x9c._NEWLINE_2008 m. pabaigoje prad\xc4\x97ti \xe2\x80\x9eLietuvos respublika/nepaskelbtos revoliucijos kronika\xe2\x80\x9c filmavimo darbai (filmavimo ekspedicijos po vis\xc4\x85 Lietuv\xc4\x85 t\xc4\x99sis iki 2011 m.).'